b'\n_START_ARTICLE_\nVadakstes l\xc4\xabdzenums\n_START_PARAGRAPH_\nVadakstes l\xc4\xabdzenums ir l\xc4\xabdzenums Latvijas dienvidrietumu da\xc4\xbc\xc4\x81, Saldus rajona dienvidos. T\xc4\x81 pamatu veido l\xc4\x93zens pamatie\xc5\xbeu pac\xc4\x93lums, virs kura atrodas pl\xc4\x81na kvart\xc4\x81ra nogulumu sega. Reljefs vienmu\xc4\xbc\xc5\xa1, vi\xc4\xbc\xc5\x86ots, viet\xc4\x81m ir led\xc4\x81ju ku\xc5\xa1anas \xc5\xabde\xc5\x86u veidot\xc4\x81s ielejas. Interesants ir Vadakstes drumlinu lauks, kur\xc5\xa1 s\xc4\x81kas rietumos no B\xc4\x93nes un beidzas Lietuvas teritorij\xc4\x81. Drumlini izstiepti galvenok\xc4\x81rt rietumu - austrumu un zieme\xc4\xbcrietumu - dienvidaustrumu virzien\xc4\x81. Tie ir apm\xc4\x93ram 0,5 - 3 km gari un 250 - 1000 m plati. Starpdrumlinu ieplak\xc4\x81s atrodas upju (Vadakstes, Za\xc5\x86as un Ezeres) ielejas vai ar\xc4\xab t\xc4\x81s ir p\xc4\x81rpurvotas. Klimats l\xc4\xabdzin\xc4\x81s Rietumkursas augstienes dievnidda\xc4\xbcas klimatam. Me\xc5\xbeos aug b\xc4\x93rzi, apses, liepas, ozoli. P\xc4\xbcavas atrodas starppauguru ieplak\xc4\x81s un upju ielej\xc4\x81s. Labi iekopti t\xc4\xabrumi ir ap Ezeri un Ventas tuvum\xc4\x81.'